Potrivit proiectului adoptat, bugetul Camerei Deputaților pentru anul 2018 va fi în cuantum de 421.300.000 de lei, dintre care cheltuieli de personal vor fi în cuantum de 307.792.000 lei, avându-se în vedere implicațiile legii privind salarizarea personalului plătit din fondurile publice, în timp ce cheltuielile cu bunuri și servicii vor fi în cuantum de 54.616.000 lei. Deputatul USR Claudiu Năsui a precizat, atât în Comisia de buget-finanțe, cât și în plen, la dezbaterea pe articole, că bugetul Camerei pentru 2018 este mai mare cu peste 36% față de anul în curs, cele mai mari majorări înregistrându-se la chetuielile cu personalul, motiv pentru care USR va vota împotrivă.